 Vikao hivyo ambavyo vilitarajiwa kuanza jana kwa kuhusisha Sekretarieti ya Kamati Kuu ya Taifa CC vinatarajiwa kuhitimishwa Jumapili wakati umma wa Watanzania utakapotangaziwa rasmi jina la mshindi wa kinyanganyiro hicho cha uteuzi ndani ya CCM, ambaye hatimaye atakuwa kinara wa kuinadi sera ya chama hicho katika kampeni zinazotarajiwa kuwa kali dhidi ya vyama vya upinzani, vikiwamo vinavyounda Umoja wa Katiba ya Wananchi Ukawa vya Chama cha Demokrasia na Maendeleo Chadema, Chama cha Wananchi CUF, NCCR-Mageuzi na NLD. 